CELEX: 32022D0766
Language: fi
Date: 2022-04-13 00:00:00
Title: Komission päätös (EU) 2022/766, annettu 13 päivänä huhtikuuta 2022, Irlannin Euroopan parlamentin ja neuvoston asetuksen (EY) N:o 549/2004 mukaisesti toimittamaan suorituskykysuunnitelmaluonnokseen sisältyvien suorituskykytavoitteiden johdonmukaisuudesta kolmannelle viiteajanjaksolle vahvistettujen unionin laajuisten suorituskykytavoitteiden kanssa (tiedoksiannettu numerolla C(2022) 2287) (Ainoastaan englannin- ja iirinkieliset tekstit ovat todistusvoimaisia) (ETA:n kannalta merkityksellinen teksti)

18.5.2022   
               
               
                  FI
               
               
                  Euroopan unionin virallinen lehti
               
               
                  L 139/89
               
            
         KOMISSION PÄÄTÖS (EU) 2022/766,
         annettu 13 päivänä huhtikuuta 2022,
         Irlannin Euroopan parlamentin ja neuvoston asetuksen (EY) N:o 549/2004 mukaisesti toimittamaan suorituskykysuunnitelmaluonnokseen sisältyvien suorituskykytavoitteiden johdonmukaisuudesta kolmannelle viiteajanjaksolle vahvistettujen unionin laajuisten suorituskykytavoitteiden kanssa
         
            
               (tiedoksiannettu numerolla C(2022) 2287)
            
         
         (Ainoastaan englannin- ja iirinkieliset tekstit ovat todistusvoimaisia)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhtenäisen eurooppalaisen ilmatilan toteuttamisen edellytyksistä 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 549/2004 (puiteasetus) (1) ja erityisesti sen 11 artiklan 3 kohdan c alakohdan ensimmäisen alakohdan,
         ottaa huomioon yhtenäisen eurooppalaisen ilmatilan suorituskyvyn kehittämisjärjestelmästä ja maksujärjestelmästä 11 päivänä helmikuuta 2019 annetun komission täytäntöönpanoasetuksen (EU) 2019/317 (2) ja erityisesti sen 14 artiklan 2 kohdan,
         sekä katsoo seuraavaa:
         
            YLEISIÄ NÄKÖKOHTIA
         
         
                     (1)
                  
                  
                     Asetuksen (EY) N:o 549/2004 11 artiklan mukaan on perustettava lennonvarmistuspalvelujen ja verkkotoimintojen suorituskyvyn kehittämisjärjestelmä. Lisäksi jäsenvaltioiden on täytäntöönpanoasetuksen (EU) 2019/317 10 artiklan mukaan laadittava sitovat suorituskykytavoitteet lennonvarmistuspalvelujen ja verkkotoimintojen suorituskyvyn kehittämisjärjestelmän kullekin viiteajanjaksolle joko kansallisella tasolla tai toiminnallisten ilmatilan lohkojen tasolla. Näiden suorituskykytavoitteiden on oltava johdonmukaisia komission kyseiselle viiteajanjaksolle hyväksymien unionin laajuisten tavoitteiden kanssa. Komission tehtävänä on arvioida, ovatko jäsenvaltioiden laatimiin suorituskykysuunnitelmaluonnoksiin sisältyvät ehdotetut suorituskykytavoitteet johdonmukaisia unionin laajuisten suorituskykytavoitteiden kanssa, käyttäen täytäntöönpanoasetuksen (EU) 2019/317 liitteessä IV vahvistettuja arviointiperusteita.
                  
               
                     (2)
                  
                  
                     Covid-19-pandemia on kalenterivuoden 2020 ensimmäisestä neljänneksestä lähtien vaikuttanut merkittävästi lentoliikennealaan ja johtanut lentoliikenteen merkittävään vähenemiseen pandemiaa edeltäneeseen tasoon verrattuna jäsenvaltioiden ja kolmansien maiden pandemian hillitsemiseksi toteuttamien toimenpiteiden vuoksi.
                  
               
                     (3)
                  
                  
                     Unionin laajuiset suorituskykytavoitteet kolmannelle viiteajanjaksolle vahvistettiin alun perin komission täytäntöönpanopäätöksessä (EU) 2019/903 (3). Koska nämä unionin laajuiset suorituskykytavoitteet ja jäsenvaltioiden myöhemmin hyväksymät suorituskykysuunnitelmien luonnokset kolmannelle viiteajanjaksolle laadittiin ennen covid-19-pandemiaa, niissä ei voitu ottaa huomioon pandemiasta aiheutuvia lentoliikenteen olosuhteiden merkittäviä muutoksia.
                  
               
                     (4)
                  
                  
                     Covid-19-pandemian lennonvarmistuspalvelujen tarjoamiseen aiheuttamien vaikutusten huomioon ottamiseksi komission täytäntöönpanoasetuksessa (EU) 2020/1627 (4) vahvistettiin kolmannelle viiteajanjaksolle toimenpiteitä, jotka poikkeavat täytäntöönpanoasetuksen (EU) 2019/317 säännöksistä. Komissio hyväksyi 2 päivänä kesäkuuta 2021 täytäntöönpanoasetuksen (EU) 2020/1627 2 artiklan 1 kohdan nojalla täytäntöönpanopäätöksen (EU) 2021/891 (5), jossa vahvistetaan tarkistetut unionin laajuiset suorituskykytavoitteet kolmannelle viiteajanjaksolle.
                  
               
                     (5)
                  
                  
                     Komissio toteaa, että Eurocontrolin tilasto- ja ennustepalvelun (STATFOR) lokakuun 2021 perusliikenne-ennusteen mukaan unionin laajuinen lentoliikenne saavuttaa pandemiaa edeltäneet tasonsa vuoden 2023 aikana ja ylittää nämä tasot vuonna 2024. Liikenteen elpymiseen liittyvä epävarmuus on kuitenkin edelleen erityisen suurta covid-19-pandemian epidemiologisen tilanteen kehitykseen liittyvien riskien vuoksi. Komissio toteaa myös, että liikenteen odotetaan jäsenvaltioissa elpyvän eri tahdissa.
                  
               
                     (6)
                  
                  
                     Kaikki jäsenvaltiot ovat laatineet ja hyväksyneet suorituskykysuunnitelmaluonnokset, jotka sisältävät kolmannen viiteajanjakson tarkistetut paikalliset suorituskykytavoitteet ja jotka toimitettiin komissiolle arvioitavaksi 1 päivään lokakuuta 2021 mennessä. Tarkistettuaan näiden suorituskykysuunnitelmaluonnosten täydellisyyden komissio pyysi jäsenvaltioita toimittamaan päivitetyt suorituskykysuunnitelmaluonnokset viimeistään 17 päivänä marraskuuta 2021. Tässä päätöksessä esitetty komission arviointi perustuu Irlannin toimittamaan päivitettyyn suorituskykysuunnitelmaluonnokseen.
                  
               
                     (7)
                  
                  
                     Suorituskyvyn tarkastuselin, joka avustaa komissiota suorituskyvyn kehittämisjärjestelmän täytäntöönpanossa asetuksen (EY) N:o 549/2004 11 artiklan 2 kohdan mukaisesti, on toimittanut komissiolle kertomuksen, joka sisältää tarkastuselimen lausunnon kolmannen viiteajanjakson suorituskykysuunnitelmaluonnosten arvioinnista.
                  
               
                     (8)
                  
                  
                     Komissio on täytäntöönpanoasetuksen (EU) 2019/317 14 artiklan 1 kohdan mukaisesti arvioinut Irlannin ehdottamien paikallisten suorituskykytavoitteiden johdonmukaisuuden käyttäen mainitun täytäntöönpanoasetuksen liitteessä IV olevassa 1 kohdassa vahvistettuja arviointiperusteita ja paikalliset olosuhteet huomioon ottaen. Komissio on täydentänyt arviointia kunkin suorituskyvyn keskeisen osa-alueen ja siihen liittyvien suorituskykytavoitteiden osalta tarkastelemalla suorituskykysuunnitelmaluonnosta uudelleen mainitun täytäntöönpanoasetuksen liitteessä IV olevassa 2 kohdassa esitettyjen osatekijöiden osalta.
                  
               
            KOMISSION ARVIOINTI
         
         
            Suorituskykytavoiteluonnosten arviointi turvallisuuteen liittyvällä suorituskyvyn keskeisellä osa-alueella
         
         
                     (9)
                  
                  
                     Turvallisuuteen liittyvällä suorituskyvyn keskeisellä osa-alueella komissio on arvioinut Irlannin esittämien, lennonvarmistuspalvelujen tarjoajien turvallisuudenhallinnan tehokkuutta koskevien tavoitteiden johdonmukaisuutta käyttäen täytäntöönpanoasetuksen (EU) 2019/317 liitteessä IV olevassa 1.1 kohdassa vahvistettua perustetta. Arvioinnissa otettiin huomioon paikalliset olosuhteet, ja sitä täydennettiin tarkastelemalla uudelleen turvallisuustavoitteiden saavuttamiseksi suunniteltuja toimenpiteitä täytäntöönpanoasetuksen (EU) 2019/317 liitteessä IV olevan 2.1 kohdan a alakohdassa vahvistettujen seikkojen osalta.
                  
               
                     (10)
                  
                  
                     Irlannin turvallisuuteen liittyvällä suorituskyvyn keskeisellä osa-alueella ehdottamat turvallisuudenhallinnan tehokkuutta koskevat suorituskykytavoiteluonnokset ovat turvallisuudenhallinnan tavoitteen mukaan eriteltyinä ja täytäntöönpanotasona ilmaistuina seuraavat:
                     
                                 
                                    Irlanti
                                 
                              
                              
                                 
                                    Turvallisuudenhallinnan tehokkuutta koskevat tavoitteet ilmaistuna täytäntöönpanotasona EASAn tasolla A–D
                                 
                              
                           
                                 
                                    Asianomainen lennonvarmistuspalvelujen tarjoaja
                                 
                              
                              
                                 
                                    Turvallisuudenhallinnan tavoite
                                 
                              
                              
                                 
                                    2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 IAA
                              
                              
                                 Turvallisuuspolitiikka ja -tavoitteet
                              
                              
                                 C
                              
                              
                                 C
                              
                              
                                 C
                              
                              
                                 
                                    C
                                 
                              
                           
                                 Turvallisuusriskien hallinta
                              
                              
                                 D
                              
                              
                                 D
                              
                              
                                 D
                              
                              
                                 
                                    D
                                 
                              
                           
                                 Turvallisuuden varmistaminen
                              
                              
                                 C
                              
                              
                                 C
                              
                              
                                 C
                              
                              
                                 
                                    C
                                 
                              
                           
                                 Turvallisuuden edistäminen
                              
                              
                                 C
                              
                              
                                 C
                              
                              
                                 C
                              
                              
                                 
                                    C
                                 
                              
                           
                                 Turvallisuuskulttuuri
                              
                              
                                 C
                              
                              
                                 C
                              
                              
                                 C
                              
                              
                                 
                                    C
                                 
                              
                           
               
                     (11)
                  
                  
                     Komissio on todennut, että Irlannin maan lennonvarmistuspalvelujen tarjoajalle (IAA) ehdottamat turvallisuustavoitteet vastaavat unionin laajuisia turvallisuustavoitteita kalenterivuosina 2021–2024.
                  
               
                     (12)
                  
                  
                     Komissio toteaa, että Irlannin toimittamassa suorituskykysuunnitelmaluonnoksessa viitataan IAA:n liiketoimintasuunnitelmaan kuuluviin toimenpiteisiin paikallisten turvallisuustavoitteiden saavuttamiseksi. Toimenpiteisiin kuuluu komission täytäntöönpanoasetuksessa (EU) 2017/373 (6) vahvistettujen vaatimusten täytäntöönpano sekä turvallisuuteen liittyvät investoinnit. Kansallinen turvallisuusviranomainen ilmoittaa jatkavansa turvallisuudenhallintaa koskevan kyselylomakkeen tulosten tarkistamista vuosittain ja määrää paikallisten turvallisuustavoitteiden saavuttamiseksi korjaavia toimenpiteitä kaikilla aloilla, joilla vaatimuksia ei ole noudatettu.
                  
               
                     (13)
                  
                  
                     Kun otetaan huomioon johdanto-osan 12 ja 13 kappaleessa esitetyt havainnot sekä se, että täytäntöönpanopäätöksessä (EU) 2021/891 vahvistetut unionin laajuiset turvallisuuteen liittyvät suorituskykytavoitteet on määrä saavuttaa kolmannen viiteajanjakson viimeiseen vuoteen eli vuoteen 2024 mennessä, Irlannin suorituskykysuunnitelmaluonnokseen sisältyvien tavoiteluonnosten olisi arvioitava olevan johdonmukaisia unionin laajuisten suorituskykytavoitteiden kanssa turvallisuuteen liittyvällä suorituskyvyn keskeisellä osa-alueella.
                  
               
            Suorituskykytavoiteluonnosten arviointi ympäristöön liittyvällä suorituskyvyn keskeisellä osa-alueella
         
         
                     (14)
                  
                  
                     Ympäristöön liittyvällä suorituskyvyn keskeisellä osa-alueella Irlannin esittämien, tosiasiallisen lentoradan mukaista keskimääräistä horisontaalista reitinaikaista lennon tehokkuutta koskevien tavoitteiden johdonmukaisuuden arvioinnissa on käytetty täytäntöönpanoasetuksen (EU) 2019/317 liitteessä IV olevassa 1.2 kohdassa vahvistettua perustetta. Irlannin suorituskykysuunnitelmaluonnokseen sisältyviä ehdotettuja tavoitteita on siksi verrattu Euroopan reittiverkon parantamissuunnitelmassa vahvistettuihin horisontaalisen lennon reitinaikaisen tehokkuuden viitearvoihin, jotka olivat saatavilla kolmatta viiteajanjaksoa koskevia tarkistettuja unionin laajuisia suorituskykytavoitteita hyväksyttäessä eli 2 päivänä kesäkuuta 2021. Arvioinnissa otettiin huomioon paikalliset olosuhteet, ja sitä täydennettiin tarkastelemalla uudelleen ympäristötavoitteiden saavuttamiseksi suunniteltuja toimenpiteitä täytäntöönpanoasetuksen (EU) 2019/317 liitteessä IV olevan 2.1 kohdan a alakohdan mukaisesti.
                  
               
                     (15)
                  
                  
                     Kolmatta viiteajanjaksoa koskevaa unionin laajuista suorituskykytavoitetta ympäristöön liittyvällä suorituskyvyn keskeisellä osa-alueella, joka vahvistettiin alun perin täytäntöönpanopäätöksessä (EU) 2019/903, ei tarkistettu täytäntöönpanopäätöksellä (EU) 2021/891 kalenterivuoden 2020 osalta, koska kyseisen tavoitteen soveltamisaika ja täytäntöönpano olivat päättyneet eikä takautuva mukauttaminen ollut mahdollista. Jäsenvaltioita ei siksi pyydetty viimeistään 1 päivänä lokakuuta 2021 toimitetuissa suorituskykysuunnitelmaluonnoksissa tarkistamaan kalenterivuotta 2020 koskevia paikallisia suorituskykytavoitteitaan ympäristöön liittyvällä suorituskyvyn keskeisellä osa-alueella. Sen vuoksi paikallisten ympäristöön liittyvien suorituskykytavoitteiden johdonmukaisuutta vastaavien unionin laajuisten suorituskykytavoitteiden kanssa olisi arvioitava kalenterivuosien 2021, 2022, 2023 ja 2024 osalta.
                  
               
                     (16)
                  
                  
                     Irlannin ehdottamat suorituskykytavoiteluonnokset ympäristöön liittyvällä suorituskyvyn keskeisellä osa-alueella ja vastaavat Euroopan reittiverkon parantamissuunnitelman mukaiset kansalliset viitearvot kolmannelle viiteajanjaksolle ovat tosiasiallisen lentoradan mukaisena keskimääräisenä horisontaalisena reitinaikaisena lennon tehokkuutena ilmaistuina seuraavat:
                     
                                  
                              
                              
                                 
                                    2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 
                                    Irlannin luonnos reitinaikaisiksi ympäristötavoitteiksi ilmaistuna tosiasiallisen lentoradan mukaisena keskimääräisenä horisontaalisena reitinaikaisena lennon tehokkuutena
                              
                              
                                 
                                    1,13  %
                                 
                              
                              
                                 
                                    1,13  %
                                 
                              
                              
                                 
                                    1,13  %
                                 
                              
                              
                                 
                                    1,13  %
                                 
                              
                           
                                 Irlannin viitearvot
                              
                              
                                 1,13  %
                              
                              
                                 1,13  %
                              
                              
                                 1,13  %
                              
                              
                                 1,13  %
                              
                           
               
                     (17)
                  
                  
                     Komissio toteaa, että Irlannin ehdottamat ympäristötavoiteluonnokset ovat yhtä suuret kuin vastaavat kansalliset viitearvot kullekin kalenterivuodelle 2021–2024.
                  
               
                     (18)
                  
                  
                     Täytäntöönpanoasetuksen (EU) 2019/317 liitteessä IV olevan 2.1 kohdan a alakohdan osalta komissio toteaa, että Irlanti on esittänyt suorituskykysuunnitelmaluonnoksessa useita toimenpiteitä paikallisten ympäristötavoitteiden saavuttamiseksi, mukaan lukien Shannonin lentotiedotusalueen (FIR) uudelleenorganisointi ja suorituskykyyn perustuvan navigoinnin (PBN) siirtymäsuunnitelman täytäntöönpano.
                  
               
                     (19)
                  
                  
                     Lisäksi komissio toteaa, että Irlanti on jo ottanut käyttöön vapaan reitityksen ilmatilan (FRA) sekä ylä- että alailmatilassa.
                  
               
                     (20)
                  
                  
                     Johdanto-osan 17–19 kappaleessa esitettyjen havaintojen perusteella Irlannin suorituskykysuunnitelmaluonnokseen sisältyvien tavoiteluonnosten olisi arvioitava olevan johdonmukaisia unionin laajuisten suorituskykytavoitteiden kanssa ympäristöön liittyvällä suorituskyvyn keskeisellä osa-alueella.
                  
               
            Suorituskykytavoiteluonnosten arviointi kapasiteettiin liittyvällä suorituskyvyn keskeisellä osa-alueella
         
         
                     (21)
                  
                  
                     Kapasiteettiin liittyvällä suorituskyvyn keskeisellä osa-alueella Irlannin esittämien, lennonvarmistuspalveluista johtuvaa keskimääräistä reitinaikaista ATFM-viivästystä lentoa kohti koskevien tavoitteiden johdonmukaisuuden arvioinnissa on käytetty täytäntöönpanoasetuksen (EU) 2019/317 liitteessä IV olevassa 1.3 kohdassa vahvistettua perustetta. Irlannin suorituskykysuunnitelmaluonnokseen sisältyviä ehdotettuja tavoitteita on siksi verrattu verkon operaatiosuunnitelmassa vahvistettuihin viitearvoihin, jotka olivat saatavilla kolmatta viiteajanjaksoa koskevia tarkistettuja unionin laajuisia suorituskykytavoitteita hyväksyttäessä eli 2 päivänä kesäkuuta 2021. Arvioinnissa otettiin huomioon paikalliset olosuhteet, ja sitä täydennettiin tarkastelemalla uudelleen kapasiteettitavoitteiden saavuttamiseksi suunniteltuja toimenpiteitä täytäntöönpanoasetuksen (EU) 2019/317 liitteessä IV olevan 2.1 kohdan a alakohdan mukaisesti.
                  
               
                     (22)
                  
                  
                     Kolmatta viiteajanjaksoa koskevaa unionin laajuista suorituskykytavoitetta kapasiteettiin liittyvällä suorituskyvyn keskeisellä osa-alueella, joka vahvistettiin alun perin täytäntöönpanopäätöksessä (EU) 2019/903, ei tarkistettu täytäntöönpanopäätöksellä (EU) 2021/891 kalenterivuoden 2020 osalta, koska kyseisen tavoitteen soveltamisaika ja täytäntöönpano olivat päättyneet eikä takautuva mukauttaminen ollut mahdollista. Jäsenvaltioita ei siksi pyydetty viimeistään 1 päivänä lokakuuta 2021 toimitetuissa suorituskykysuunnitelmaluonnoksissa tarkistamaan kalenterivuotta 2020 koskevia paikallisia suorituskykytavoitteitaan kapasiteettiin liittyvällä suorituskyvyn keskeisellä osa-alueella. Sen vuoksi paikallisten kapasiteettiin liittyvien suorituskykytavoitteiden johdonmukaisuutta vastaavien unionin laajuisten suorituskykytavoitteiden kanssa olisi arvioitava kalenterivuosien 2021, 2022, 2023 ja 2024 osalta.
                  
               
                     (23)
                  
                  
                     Irlannin kolmannelle viiteajanjaksolle ehdottamat reitinaikaiset kapasiteettitavoitteet, jotka on ilmaistu ATFM-viivästyksen minuutteina lentoa kohti, sekä vastaavat verkon operaatiosuunnitelman viitearvot ovat seuraavat:
                     
                                  
                              
                              
                                 
                                    2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 
                                    Luonnos Irlannin reitinaikaisiksi kapasiteettitavoitteiksi ATFM-viivästyksenä minuutteina lentoa kohti
                              
                              
                                 
                                    0,01 
                                 
                              
                              
                                 
                                    0,03 
                                 
                              
                              
                                 
                                    0,03 
                                 
                              
                              
                                 
                                    0,03 
                                 
                              
                           
                                 Irlannin viitearvot
                              
                              
                                 0,01 
                              
                              
                                 0,03 
                              
                              
                                 0,03 
                              
                              
                                 0,03 
                              
                           
               
                     (24)
                  
                  
                     Komissio toteaa, että Irlannin ehdottamat kapasiteettitavoiteluonnokset ovat yhtä suuret kuin vastaavat kansalliset viitearvot kullekin kalenterivuodelle 2021–2024.
                  
               
                     (25)
                  
                  
                     Täytäntöönpanoasetuksen (EU) 2019/317 liitteessä IV olevan 2.1 kohdan a alakohdan osalta komissio toteaa, että Irlanti on esittänyt suorituskykysuunnitelmaluonnoksessa useita toimenpiteitä paikallisten reitinaikaisten kapasiteettitavoitteiden saavuttamiseksi. Näitä toimenpiteitä ovat muun muassa joustava ilmatilan sektorijako, lennonjohtajien monikelpuutukset, reitinaikainen varalentotoimintakeskus Shannonin aluelennonjohtokeskukselle ja hankkeet, joissa keskitytään sektorikapasiteetin lisäämiseen.
                  
               
                     (26)
                  
                  
                     Johdanto-osan 24 ja 25 kappaleessa esitettyjen havaintojen perusteella Irlannin suorituskykysuunnitelmaluonnokseen sisältyvien tavoiteluonnosten olisi arvioitava olevan johdonmukaisia unionin laajuisten suorituskykytavoitteiden kanssa kapasiteettiin liittyvällä suorituskyvyn keskeisellä osa-alueella.
                  
               
            Lähi- ja lähestymisalueen lennonvarmistuspalvelujen kapasiteettitavoiteluonnosten uudelleentarkastelu
         
         
                     (27)
                  
                  
                     Niiden lentoasemien osalta, jotka kuuluvat täytäntöönpanoasetuksen (EU) 2019/317 1 artiklan 3 ja 4 kohdan mukaiseen asetuksen soveltamisalaan, komissio on täydentänyt arviointiaan reitinaikaisten kapasiteettitavoitteiden luonnoksista tarkastelemalla uudelleen lähi- ja lähestymisalueen lennonvarmistuspalvelujen kapasiteettitavoiteluonnoksia täytäntöönpanoasetuksen (EU) 2019/317 liitteessä IV olevan 2.1 kohdan b alakohdan mukaisesti. Näiden tavoiteluonnosten havaittiin antavan aihetta huoleen Irlannin osalta.
                  
               
                     (28)
                  
                  
                     Komissio on todennut, että kolmannelle viiteajanjaksolle ehdotetut keskimääräisen ATFM-viivästyksen tavoiteajat, jotka ovat 0,25–0,20 minuuttia kalenterivuosina 2021–2024 ovat selvästi pidemmät kuin kaikilla paitsi yhdellä toisen viiteajanjakson kalenterivuosista saavutettu ATFM-viivästystaso, jolloin ATFM-viivästys oli noin 0,15 minuuttia lentoa kohti.
                  
               
                     (29)
                  
                  
                     Sen vuoksi komissio katsoo, että Irlannin olisi lopullisen suorituskykysuunnitelmansa täytäntöönpanoasetuksen (EU) 2019/317 16 artiklan a alakohdan mukaisesti hyväksyessään perusteltava enemmän kolmannelle viiteajanjaksolle asetettuja lähi- ja lähestymisalueen kapasiteettitavoitteitaan edellä esitettyjen havaintojen pohjalta tai tarkistettava lähi- ja lähestymisalueen lennonvarmistuspalvelujen kapasiteettitavoiteluonnoksia alaspäin.
                  
               
            Suorituskykytavoiteluonnosten arviointi kustannustehokkuuteen liittyvällä suorituskyvyn keskeisellä osa-alueella
         
         
                     (30)
                  
                  
                     Kustannustehokkuuteen liittyvällä suorituskyvyn keskeisellä osa-alueella Irlannin esittämien, reitinaikaisten lennonvarmistuspalvelujen määritettyä yksikkökustannusta (DUC) koskevien tavoitteiden johdonmukaisuuden arvioinnissa on käytetty täytäntöönpanoasetuksen (EU) 2019/317 liitteessä IV olevan 1.4 kohdan a, b ja c alakohdassa vahvistettuja perusteita. Näihin perusteisiin kuuluvat määritetyn yksikkökustannuksen kehitys kolmannella viiteajanjaksolla, määritetyn yksikkökustannuksen pitkän aikavälin kehitys toisella ja kolmannella viiteajanjaksolla (2015–2024) sekä määritetyn yksikkökustannuksen perusarvon vertaaminen maksuvyöhykkeen tasolla sellaisten maksuvyöhykkeiden keskimääräisiin arvoihin, joilla lennonvarmistuspalvelujen tarjoajilla on samankaltainen operatiivinen ja talousympäristö.
                  
               
                     (31)
                  
                  
                     Reitinaikaisten kustannustehokkuustavoitteiden arvioinnissa otettiin huomioon paikalliset olosuhteet. Arviointia täydennettiin tarkastelemalla uudelleen kyseisten tavoitteiden taustalla olevia keskeisiä tekijöitä ja parametreja täytäntöönpanoasetuksen (EU) 2019/317 liitteessä IV olevan 2.1 kohdan d alakohdan mukaisesti.
                  
               
                     (32)
                  
                  
                     Irlannin kolmannelle viiteajanjaksolle ehdottamat reitinaikaisten kustannustehokkuustavoitteiden luonnokset ovat seuraavat:
                     
                                 
                                    Irlannin lentoreittimaksuvyöhyke
                                 
                              
                              
                                 
                                    2014 perusarvo
                                 
                              
                              
                                 
                                    2019 perusarvo
                                 
                              
                              
                                 
                                    2020–2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 
                                    Luonnos reitinaikaisiksi kustannustehokkuustavoitteiksi ilmaistuna reitinaikaisena määritettynä yksikkökustannuksena (reaalisesti vuoden 2017 hintoina)
                              
                              
                                 
                                    26,36  euroa
                                 
                              
                              
                                 
                                    25,03  euroa
                                 
                              
                              
                                 
                                    47,25  euroa
                                 
                              
                              
                                 
                                    29,84  euroa
                                 
                              
                              
                                 
                                    25,01  euroa
                                 
                              
                              
                                 
                                    24,66  euroa
                                 
                              
                           
               
                     (33)
                  
                  
                     Täytäntöönpanoasetuksen (EU) 2019/317 liitteessä IV olevan 1.4 kohdan a alakohdassa vahvistetun perusteen osalta komissio toteaa, että Irlannin reitinaikaisen määritetyn yksikkökustannuksen kehitys maksuvyöhykkeen tasolla on –0,4 prosenttia vuodessa kolmannen viiteajanjakson aikana, mikä on parempi kuin unionin laajuinen +1,0 prosentin kehitys samalla ajanjaksolla.
                  
               
                     (34)
                  
                  
                     Täytäntöönpanoasetuksen (EU) 2019/317 liitteessä IV olevan 1.4 kohdan b alakohdassa vahvistetun perusteen osalta komissio toteaa, että Irlannin reitinaikaisen määritetyn yksikkökustannuksen pitkän aikavälin kehitys maksuvyöhykkeen tasolla on –0,7 prosenttia vuodessa toisen ja kolmannen viiteajanjakson aikana, mikä on huonompi kuin unionin laajuinen –1,3 prosentin pitkän aikavälin kehitys samalla ajanjaksolla.
                  
               
                     (35)
                  
                  
                     Täytäntöönpanoasetuksen (EU) 2019/317 liitteessä IV olevan 1.4 kohdan c alakohdassa vahvistetun perusteen osalta komissio toteaa, että Irlannin määritetyn yksikkökustannuksen perusarvo on 25,03 euroa reaalisesti vuoden 2017 hintoina, mikä on 52,9 prosenttia pienempi kuin vertailuryhmän keskimääräinen perusarvo 53,20 euroa reaalisesti vuoden 2017 hintoina. Komissio toteaa, että Irlannin reitinaikainen määritetty yksikkökustannus vuodelle 2024 on edelleen 51,1 prosenttia alhaisempi kuin vertailuryhmän keskiarvo.
                  
               
                     (36)
                  
                  
                     Kuten johdanto-osan 33 kappaleessa todetaan, on selvää, että Irlannin määritetyn yksikkökustannuksen suuntaus kolmannella viiteajanjaksolla ylittää suurelta osin vastaavan unionin laajuisen suuntauksen. Lisäksi Irlannin määritetty yksikkökustannus vuonna 2024 on alhaisempi kuin vuosien 2014 ja 2019 perusarvot, mikä osoittaa, että kustannustehokkuusedut saavutetaan sekä keskipitkällä että pitkällä aikavälillä. Lopuksi Irlanti osoittaa johdanto-osan 35 kappaleeseen viitaten, että määritetty yksikkökustannustaso on erittäin kustannustehokas, sillä vuoden 2019 perusarvo ja Irlannin vuoden 2024 määritetty yksikkökustannus ovat molemmat huomattavasti eli yli 50 prosenttia vertailuryhmän keskiarvoja alhaisemmat. Edellä esitetyn perusteella komissio katsoo, että johdanto-osan 34 kappaleessa havaittu poikkeama unionin laajuisen määritetyn yksikkökustannuksen pitkän aikavälin kehityksestä ei estä saavuttamasta johdonmukaisuutta unionin laajuisten kustannustehokkuutta koskevien suorituskykytavoitteiden kanssa Irlannin osalta.
                  
               
                     (37)
                  
                  
                     Johdanto-osan 33–36 kappaleessa esitettyjen havaintojen perusteella Irlannin suorituskykysuunnitelmaluonnokseen sisältyvien tavoiteluonnosten olisi arvioitava olevan johdonmukaisia unionin laajuisten suorituskykytavoitteiden kanssa kustannustehokkuuteen liittyvällä suorituskyvyn keskeisellä osa-alueella.
                  
               
            Lähi- ja lähestymisalueen lennonvarmistuspalvelujen kustannustehokkuustavoiteluonnosten uudelleentarkastelu
         
         
                     (38)
                  
                  
                     Niiden lentoasemien osalta, jotka kuuluvat täytäntöönpanoasetuksen (EU) 2019/317 1 artiklan 3 ja 4 kohdan mukaiseen asetuksen soveltamisalaan, komissio on täydentänyt arviointiaan reitinaikaisten kustannustehokkuustavoitteiden luonnoksista tarkastelemalla uudelleen lähi- ja lähestymisalueen lennonvarmistuspalvelujen kustannustehokkuustavoitteiden luonnoksia täytäntöönpanoasetuksen (EU) 2019/317 liitteessä IV olevan 2.1 kohdan c alakohdan mukaisesti. Näiden tavoiteluonnosten ei havaittu antavan aihetta huoleen Irlannin osalta.
                  
               
            Komission arviota kapasiteettitavoiteluonnoksista täydentävä täytäntöönpanoasetuksen (EU) 2019/317 11 artiklassa tarkoitettujen kannustinjärjestelmien uudelleentarkastelu
         
         
                     (39)
                  
                  
                     Komissio on täytäntöönpanoasetuksen (EU) 2019/317 liitteessä IV olevan 2.1 kohdan f alakohdan mukaisesti täydentänyt arviointiaan kapasiteettitavoiteluonnoksista täytäntöönpanoasetuksen (EU) 2019/317 11 artiklassa tarkoitettujen kannustinjärjestelmien luonnosten uudelleentarkastelulla. Komissio on tutkinut, täyttävätkö kannustinjärjestelmien luonnokset täytäntöönpanoasetuksen (EU) 2019/317 11 artiklan 1 ja 3 kohdassa säädetyt aineelliset vaatimukset. Irlannin suorituskykysuunnitelmaluonnokseen sisältyvissä kannustinjärjestelmien luonnoksissa havaittiin aihetta huoleen.
                  
               
                     (40)
                  
                  
                     Komissio toteaa, että Irlannin suorituskykysuunnitelmaluonnoksessa ehdotettuihin reitinaikaisen kapasiteetin kannustinjärjestelmään ja lähi- ja lähestymisalueen lennonvarmistuspalvelujen kapasiteetin kannustinjärjestelmään sisältyy taloudellinen haitta, joka on enintään 0,50 prosenttia määritetyistä kustannuksista, ja taloudellinen etu, joka on enintään 0,0 prosenttia määritetyistä kustannuksista.
                  
               
                     (41)
                  
                  
                     Komissiolla on näiden kannustinjärjestelmien osalta suorituskyvyn tarkastuselimen antaman asiantuntijalausunnon perusteella vakavia epäilyjä siitä, onko ehdotetulla taloudellisella enimmäishaitalla, joka on 0,50 prosenttia määritetyistä kustannuksista, mitään olennaista vaikutusta riskituloihin, kuten täytäntöönpanoasetuksen (EU) 2019/317 11 artiklan 3 kohdan a alakohdassa edellytetään.
                  
               
                     (42)
                  
                  
                     Sen vuoksi Irlannin olisi lopullisen suorituskykysuunnitelmansa täytäntöönpanoasetuksen (EU) 2019/317 16 artiklan a alakohdan mukaisen hyväksymisen yhteydessä tarkistettava reitinaikaisten ja lähi- ja lähestymisalueen kapasiteettitavoitteiden saavuttamiseen tähtääviä kannustinjärjestelmiään siten, että niistä aiheutuvat taloudelliset enimmäishaitat vahvistetaan tasolle, jolla on olennainen vaikutus riskituloihin, kuten täytäntöönpanoasetuksen (EU) 2019/317 11 artiklan 3 kohdan a alakohdassa nimenomaisesti edellytetään, minkä komission näkemyksen mukaan olisi johdettava siihen, että taloudellinen haitta on vähintään 1 prosentti määritetyistä kustannuksista.
                  
               
            PÄÄTELMÄT
         
         
                     (43)
                  
                  
                     Komissio on todennut johdanto-osan 9–42 kappaleessa esitetyn arvioinnin perusteella, että Irlannin toimittamaan suorituskykysuunnitelmaluonnokseen sisältyvät suorituskykytavoitteet ovat johdonmukaisia unionin laajuisten suorituskykytavoitteiden kanssa.
                  
               
                     (44)
                  
                  
                     Komissio toteaa, että jotkin jäsenvaltiot ovat ilmoittaneet aikovansa sisällyttää miehittämättömien ilma-alusten havaitsemiseen lentoasemilla liittyvät kustannuserät kolmannen viiteajanjakson kustannusperusteisiinsa. Suorituskykysuunnitelmaluonnoksiin sisältyvien seikkojen perusteella ei ole ollut mahdollista määrittää tarkasti, missä määrin jäsenvaltiot ovat sisällyttäneet tällaiset määritetyt kustannukset kolmannen viiteajanjakson kustannusperusteisiinsa, ja jos tällaiset kustannukset on otettu mukaan, missä määrin ne ovat aiheutuneet lennonvarmistuspalvelujen tarjoamisen yhteydessä ja ne voitaisiin siten ottaa huomioon suorituskyvyn kehittämisjärjestelmässä ja maksujärjestelmässä. Komission yksiköt ovat lähettäneet kaikille jäsenvaltioille tietopyynnön asiaa koskevien tietojen keräämiseksi ja tarkastelevat edelleen miehittämättömien ilma-alusten havaitsemiseen lentoasemilla liittyviä ilmoitettuja kustannuksia yksikköhintojen vaatimustenmukaisuuden todentamisen yhteydessä. Tämä päätös ei rajoita miehittämättömien ilma-alusten havaitsemiskustannuksia koskevia komission havaintoja ja päätelmiä.
                  
               
                     (45)
                  
                  
                     Vastauksena Venäjän Ukrainaan kohdistamaan sotilaalliseen hyökkäykseen, joka alkoi 24 päivänä helmikuuta 2022, unioni on hyväksynyt rajoittavia toimenpiteitä, joilla kielletään venäläisiä lentoliikenteen harjoittajia sekä Venäjällä rekisteröityjä ilma-aluksia ja muualla kuin Venäjällä rekisteröityjä ilma-aluksia, jotka ovat venäläisten luonnollisten henkilöiden, oikeushenkilöiden, yhteisöjen tai elinten omistuksessa tai vuokraamia tai muulla tavoin näiden määräysvallassa, laskeutumasta unionin alueelle, lähtemästä sieltä ja lentämästä sen yli. Nämä toimenpiteet vähentävät lentoliikennettä unionin alueen yläpuolisessa ilmatilassa. Unionin laajuisen vaikutuksen ei kuitenkaan pitäisi olla verrattavissa lentoliikenteen vähenemiseen, joka aiheutui covid-19-pandemian puhkeamisesta maaliskuussa 2020. Sen vuoksi on aiheellista säilyttää suorituskyvyn kehittämisjärjestelmän ja maksujärjestelmän täytäntöönpanoa koskevat nykyiset toimenpiteet ja prosessit kolmannella viiteajanjaksolla,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Suorituskykytavoitteet, jotka Irlanti on esittänyt asetuksen (EY) N:o 549/2004 mukaisesti suorituskykysuunnitelmaluonnoksessa ja jotka luetellaan tämän päätöksen liitteessä, ovat johdonmukaisia täytäntöönpanopäätöksessä (EU) 2021/891 kolmannelle viiteajanjaksolle vahvistettujen unionin laajuisten suorituskykytavoitteiden kanssa.
         
         
            2 artikla
            Tämä päätös on osoitettu Irlannille.
         
         
            Tehty Brysselissä 13 päivänä huhtikuuta 2022.
            
               
                  Komission puolesta
               
               Adina VĂLEAN
               
                  Komission jäsen
               
            
         
         
            (1)  EUVL L 96, 31.3.2004, s. 1.
         
            (2)  Komission täytäntöönpanoasetus (EU) 2019/317, annettu 11 päivänä helmikuuta 2019, yhtenäisen eurooppalaisen ilmatilan suorituskyvyn kehittämisjärjestelmästä ja maksujärjestelmästä sekä täytäntöönpanoasetusten (EU) N:o 390/2013 ja (EU) N:o 391/2013 kumoamisesta (EUVL L 56, 25.2.2019, s. 1).
         
            (3)  Komission täytäntöönpanopäätös (EU) 2019/903, annettu 29 päivänä toukokuuta 2019, ilmaliikenteen hallintaverkkoa koskevien unionin laajuisten suorituskykytavoitteiden vahvistamisesta 1 päivänä tammikuuta 2020 alkavalle ja 31 päivänä joulukuuta 2024 päättyvälle kolmannelle viiteajanjaksolle (EUVL L 144, 3.6.2019, s. 49).
         
            (4)  Komission täytäntöönpanoasetus (EU) 2020/1627, annettu 3 päivänä marraskuuta 2020, covid-19-pandemiasta johtuvista poikkeuksellisista toimenpiteistä yhtenäisen eurooppalaisen ilmatilan suorituskyvyn kehittämisjärjestelmän ja maksujärjestelmän kolmannella viiteajanjaksolla (2020–2024) (EUVL L 366, 4.11.2020, s. 7).
         
            (5)  Komission täytäntöönpanopäätös (EU) 2021/891, annettu 2 päivänä kesäkuuta 2021, ilmaliikenteen hallintaverkkoa koskevien tarkistettujen unionin laajuisten suorituskykytavoitteiden vahvistamisesta kolmannelle viiteajanjaksolle (2020–2024) ja täytäntöönpanopäätöksen (EU) 2019/903 kumoamisesta (EUVL L 195, 3.6.2021, s. 3).
         
            (6)  Komission täytäntöönpanoasetus (EU) 2017/373, annettu 1 päivänä maaliskuuta 2017, ilmaliikenteen hallinta- ja lennonvarmistuspalvelujen sekä muiden ilmaliikenteen hallintaverkon toimintojen palveluntarjoajia koskevista yhteisistä vaatimuksista ja näiden palveluntarjoajien valvonnasta, asetuksen (EY) N:o 482/2008 sekä täytäntöönpanoasetusten (EU) N:o 1034/2011, (EU) N:o 1035/2011 ja (EU) 2016/1377 kumoamisesta ja asetuksen (EU) N:o 677/2011 muuttamisesta (EUVL L 62, 8.3.2017, s. 1).
      
      
         
            LIITE
            Suorituskykytavoitteet, jotka sisältyvät Irlannin asetuksen (EY) N:o 549/2004 mukaisesti toimittamaan suorituskykysuunnitelmaluonnokseen ja joiden on todettu olevan johdonmukaisia kolmannelle viiteajanjaksolle vahvistettujen unionin laajuisten suorituskykytavoitteiden kanssa
            
               TURVALLISUUTEEN LIITTYVÄ SUORITUSKYVYN KESKEINEN OSA-ALUE
            
            
               Turvallisuudenhallinnan tehokkuus
            
            
                        
                           Irlanti
                        
                     
                     
                        
                           Turvallisuudenhallinnan tehokkuutta koskevat tavoitteet ilmaistuna täytäntöönpanotasona EASAn tasolla A–D
                        
                     
                  
                        
                           Asianomainen lennonvarmistuspalvelujen tarjoaja
                        
                     
                     
                        
                           Turvallisuudenhallinnan tavoite
                        
                     
                     
                        
                           2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        IAA
                     
                     
                        Turvallisuuspolitiikka ja -tavoitteet
                     
                     
                        C
                     
                     
                        C
                     
                     
                        C
                     
                     
                        
                           C
                        
                     
                  
                        Turvallisuusriskien hallinta
                     
                     
                        D
                     
                     
                        D
                     
                     
                        D
                     
                     
                        
                           D
                        
                     
                  
                        Turvallisuuden varmistaminen
                     
                     
                        C
                     
                     
                        C
                     
                     
                        C
                     
                     
                        
                           C
                        
                     
                  
                        Turvallisuuden edistäminen
                     
                     
                        C
                     
                     
                        C
                     
                     
                        C
                     
                     
                        
                           C
                        
                     
                  
                        Turvallisuuskulttuuri
                     
                     
                        C
                     
                     
                        C
                     
                     
                        C
                     
                     
                        
                           C
                        
                     
                  
               YMPÄRISTÖÖN LIITTYVÄ SUORITUSKYVYN KESKEINEN OSA-ALUE
            
            
               Tosiasiallisen lentoradan mukainen keskimääräinen horisontaalinen lennon tehokkuus reitillä
            
            
                         
                     
                     
                        
                           2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        
                           Irlannin luonnos reitinaikaisiksi ympäristötavoitteiksi ilmaistuna tosiasiallisen lentoradan mukaisena keskimääräisenä horisontaalisena reitinaikaisena lennon tehokkuutena
                     
                     
                        
                           1,13  %
                        
                     
                     
                        
                           1,13  %
                        
                     
                     
                        
                           1,13  %
                        
                     
                     
                        
                           1,13  %
                        
                     
                  
                        Irlannin viitearvot
                     
                     
                        1,13  %
                     
                     
                        1,13  %
                     
                     
                        1,13  %
                     
                     
                        1,13  %
                     
                  
               KAPASITEETTIIN LIITTYVÄ SUORITUSKYVYN KESKEINEN OSA-ALUE
            
            
               Keskimääräinen reitinaikainen ATFM-viivästys minuutteina lentoa kohti
            
            
                         
                     
                     
                        
                           2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        
                           Luonnos Irlannin reitinaikaisiksi kapasiteettitavoitteiksi ATFM-viivästyksenä minuutteina lentoa kohti
                     
                     
                        
                           0,01 
                        
                     
                     
                        
                           0,03 
                        
                     
                     
                        
                           0,03 
                        
                     
                     
                        
                           0,03 
                        
                     
                  
                        Irlannin viitearvot
                     
                     
                        0,01 
                     
                     
                        0,03 
                     
                     
                        0,03 
                     
                     
                        0,03 
                     
                  
               KUSTANNUSTEHOKKUUTEEN LIITTYVÄ SUORITUSKYVYN KESKEINEN OSA-ALUE
            
            
               Reitinaikaisten lennonvarmistuspalvelujen määritetty yksikkökustannus
            
            
                        
                           Irlannin lentoreittimaksuvyöhyke
                        
                     
                     
                        
                           2014 perusarvo
                        
                     
                     
                        
                           2019 perusarvo
                        
                     
                     
                        
                           2020–2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        
                           Luonnos reitinaikaisiksi kustannustehokkuus-tavoitteiksi ilmaistuna reitinaikaisena määritettynä yksikkökustannuksena (reaalisesti vuoden 2017 hintoina)
                     
                     
                        
                           26,36  euroa
                        
                     
                     
                        
                           25,03  euroa
                        
                     
                     
                        
                           47,25  euroa
                        
                     
                     
                        
                           29,84  euroa
                        
                     
                     
                        
                           25,01  euroa
                        
                     
                     
                        
                           24,66  euroa